b20918f05aea6ed21125a3e00885c4e0
Ποια είναι τα πιο δημοφιλή είδη για κατασκευή σίτας στο χώρο σου;
-----------------------------------------------------------------


douleutaras.gr
2021.04

* Τοποθέτηση σταθερής σίτας
* Τοποθέτηση κάθετης σίτας ελατηρίου
* Τοποθέτηση κάθετης σίτας με σχοινί
* Τοποθέτηση σίτας οριζόντιας κίνησης
* Τοποθέτηση ανοιγόμενης σίτας
* Τοποθέτηση σίτας πλισέ


Υπάρχουν διάφορα είδη σίτας για κατασκευή στο χώρο σου. Ανάλογα με τον τύπο κουφώματος, αλλά και τις ιδιαίτερες ανάγκες του χώρου, όπου γίνεται η τοποθέτηση σίτας, μπορείς να επιλέξεις τα εξής είδη:


**1. Τοποθέτηση σταθερής σίτας**: Τοποθετείται σε κούφωμα ή τοίχο και αποτελεί ιδανική λύση για πόρτες ή παράθυρα που δεν ανοιγοκλείνουν καθόλου, καθώς εκείνη δεν ανοίγει, αλλά παραμένει πάντα στη θέση της.


**2. Τοποθέτηση κάθετης σίτας ελατηρίου**: Συναντάται πολύ σε παράθυρα, διότι λειτουργεί σε κάθετη κίνηση και χρειάζεται να σκύψει κανείς για να την ασφαλίσει. Ασφαλίζει με γάντζους στο κάτω μέρος και επανέρχεται με ελατήριο πίσω στο καρούλι.


**3. Τοποθέτηση κάθετης σίτας με σχοινί:** Λειτουργούν και αυτές με κάθετη κίνηση και ο έλεγχος της καθόδου και της ανόδου γίνεται με ειδικό σχοινί που είναι συνδεδεμένο με το ρολό. Έτσι, τυλίγεται το σχοινί στο σημείο που θέλεις να σταματήσει η σίτα.


**4. Τοποθέτηση σίτας οριζόντιας κίνησης**: Η λειτουργία της είναι χειροκίνητη και η επαναφορά της πραγματοποιείται μέσω ενός επιβραδυντικού μηχανισμού. Το προφίλ της είναι από αλουμίνιο και το πανί της προέρχεται από άκαυστο fiberglass. Είναι πολύ καλή λύση στην τοποθέτηση σίτας σε μπαλκονόπορτα.


**5. Τοποθέτηση ανοιγόμενης σίτας**: Τοποθετείται στο άνοιγμα της πόρτας και με φορά αντίθετη από το άνοιγμά της. Διαθέτει, συνήθως, σύστημα επαναφοράς. Είναι κλασική επιλογή στην κατασκευή σίτας και το κόστος της δεν είναι πολύ υψηλό.


**6. Τοποθέτηση σίτας πλισέ**: Μπορείς να κάνεις επιλογή, μεταξύ κάθετης και οριζόντιας κίνησης, αλλά και οδηγών στο κάτω μέρος. Κατασκευάζεται από αλουμίνιο με εξαίρεση το κάτω μέρος της, που καταλαμβάνεται συνήθως από ένα πλαστικό εξάρτημα, την ερπύστρια. Διπλώνει σε μορφή ζικ-ζακ και μπορεί να συγκρατηθεί στο σημείο που την έχεις αφήσει.


Και φυσικά, εκτός από τον μηχανισμό, υπάρχει και το θέμα του υλικού της σίτας. Η **τοποθέτηση σίτας αλουμινίου** είναι μια πολύ δημοφιλής επιλογή (που φυσικά συνδυάζεται με τα **[κουφώματα αλουμινίου](https://www.douleutaras.gr/bsdir/koufomata-alouminiou/)** στο σπίτι σου).


